
Introducció:
En aquest document es fa una relació dels passos que l’alumne/a beneficiari/a d0una estada Erasmus en una universitat estrangera haurà de seguir en cada moment. També s’indiquen els documents que caldrà emplenar i lliurar durant el procés.
Per tal de facilitar la comprensió i ubicació de cada pas, aquest circuit segueix bàsicament un ordre cronològic, fent especial émfasi en els tràmits acadèmics, ja que aquests són els que incideixen en la transferència dels resultats dels estudis fets temporalment en una altra universitat europea.

 1.- Tràmits administratius                 
1.1 Tràmits a realitzar abans de marxar
Cal tramitar i recollir la documentació necessària a l’oficina d’intercanvis de la facultat:

1. Omplir una instància de confirmació o renúncia de l’estada d’intercanvi: La renúncia s’ha de comunicar per escrit amb un model de formulari que l’alumne podrà aconseguir a l’oficina d’intercanvis. El termini màxim és de 3 setmanes després de la publicació dels llistats d’adjudicació i ha d’estar justificada. En el cas que no es faciliti cap justificació, l’estudiant no podrà participar en posteriors convocatòries. Les renúncies presentades fora de termini hauran de ser avaluades pel coordinador.

2. Signar el conveni financer (entre la UAB i l’estudiant): És la justificació de la participació en el programa d’intercanvi davant de l’Agència Nacional Erasmus. És requisit imprescindible per al cobrament de l’ajut econòmic.
3. Entregar el full de dades bancàries omplert i amb el segell de l’entitat bancària. És obligatori tot i que el compte corrent sigui el mateix que el de la matrícula. Els estudiants que marxin d’intercanvi a una universitat de Suíssa no hauran de tramitar aquest document atès que aquell país no participa directament dins Erasmus i les beques les paga el propi govern suís.

4. Recollir la credencial del becari/a: Només s’entregarà un cop l’estudiant hagi aportat la resta de la documentació i hagi signat el conveni financer.

5. Negociar amb el coordinador la Taula d’equiparacions i el Learning Agreement. L’original de la taula d’equiparacions s’ha de recollir a l’oficina d’intercanvis de la Facultat.

6. Recollir els models de “confirmation of arrival” i de certificat d’estada a l’oficina d’intercanvis.

7. Formalitzar la matrícula assistida.

Qüestions importants:

1. Una vegada confirmada l’assignació de l’estada, és responsabilitat de l’estudiant comprovar (abans de marxar) si cal realitzar una “application form” o enviar algun document a la universitat de destinació. Cal assegurar-se que ho fa correctament i dins dels terminis establerts.

2. Assistència sanitària:

· Estudiants afiliats a la Seguretat Social: Cal sol·licitar la Targeta Sanitària Europea (TSE). En l’oficina de la Seguretat Social, l’estudiant haurà de presentar la credencial de becari Erasmus i portar la targeta de la SS (pròpia o familiar). Aquesta targeta té validesa durant un any i serveix per a tots els països de la Unió Europea.

· Estudiants no afiliats a la Segureta Social i menors de 28 anys: Han de presentar a l’oficina de la Seguretat Social la credencial de becari Erasmus i el full de matrícula on consta que han pagat una assegurança escolar.

· -Estudiants no afiliats a la Seguretat Social i majors de 28 anys: Hauran de contractar una assegurança privada amb cobertura a l’estranger.

3. El carnet d’estudiant internacional: És aconsellable tenir l’ISIC. Es pot tramitar a les oficines del Servei Català de Joventut (Generalitat de Catalunya)

1.2 Tràmits durant l’estada d’intercanvi
1. Un  cop l’estudiant arribi a la universitat de destinació haurà de registrar-se com a estudiant d’intercanvi Erasmus en aquella universitat i demanar que li signin el document  “Confirmation of arrival” que haurà d’enviar per fax a la Oficina d’intercanvis de la Facultat de Psicologia (Número fax: 00 34 93 581 20 05)  durant la primera setmana d’estada a l’estranger. Així com arribin, s’enviaran a l’Àrea de Relacions Internacionals per a que gestioni el primer pagament de la beca Erasmus. 

2. Les comunicacions durant l’estada es realitzaran mitjançant el correu electrònic institucional que la UAB us va facilitar en el moment d’ingressar en la universitat. Hi ha l’opció de fer un desviament de tots els e-mails rebuts en aquesta adreça a una altra que vosaltres consulteu més o que no tingueu problemes per accedir. En qualsevol cas, és molt recomanable facilitar una altra adreça electrònica a l’oficina d’intercanvis abans de marxar.

3. Si l’alumne/a vol modificar les assignatures (tant de la UAB com de la universitat d’acollida) de la taula d’equiparacions, cal que contacti amb el coordinador per tal d’obtenir-ne el vist-i-plau. Un cop el tingui, cal omplir una nova taula d’equiparacions i enviar-la per e-mail a l’Oficina d’Intercanvis que la passarà a signar al coordinador. En el cas que la modificació a la taula d’equiparacions suposi una modificació de la matrícula, l’estudiant l’ha de demanar-la per escrit (correu electrònic) a l’Oficina d’Intercanvis, confirmant el compte corrent on vol que se li cobrin les taxes econòmiques (si escau). L’estudiant ha d’autoritzar una persona a que realitzi les gestions oportunes davant la Gestió Acadèmica.

4. Perllongament de l’estada: Tant la universitat de destinació com la UAB han d’elaborar una carta d’acceptació de la prolongació de l’estada de l’alumne/a i enviar-la per fax. 
1.3 Tràmits a realitzar a la tornada
Lliurar a l’Oficina d’Intercanvis:

1. Certificat original d’arribada i d’estada emplenat i signat per la universitat de destinació dins del terminis establerts.

2. El certificat original i segellat de notes emès per la universitat de destinació.
3. L’informe de valoració de l’estada. 

Aquests documents els podeu trobar a “Documentació i tràmits” i el seu lliurament és imprescindible pel cobrament total de la beca.
2.-Tràmits i processos acadèmics
2.1 Equiparació d’assignatures

La taula d’equiparacions és el document en el qual el coordinador i l’alumne/a acorden les assignatures que es cursaran a la universitat de destinació i la seva correspondència amb les assignatures matriculades a la UAB.

· L’equiparació d’una assignatura de la UAB per una assignatura cursada a l’estranger, implica que el coordinador estima que entre els dos programes hi ha un grau suficient de coincidència. Per això caldrà que l’alumne/a tingui clar el perfil de les assignatures que vol cursar a l’estranger. L’alumne haurà de buscar informació sobre les assignatures que vulgui cursar a l’estranger per tal de permetre al coordinador de comparar-ne els programes. Un cop confeccionada la taula, l’original es quedarà a la oficina d’intercanvis de la facultat i a l’alumne/a se li entregarà una còpia.

En cas de no poder portar la Taula d’equiparació i el Learning agreement  personalment a la Gestió Acadèmica, l’alumne haurà de fer una autorització una la persona que realitzi aquesta gestió en el seu nom. En aquesta autorització hi ha de constar la voluntat  de l’estudiant de delegar aquesta tasca, el seu nom complet, número de DNI (i fotocòpia) i signatura, així com el nom complet i número de DNI de la persona autoritzada.
·  És imprescindible que s’emporti la Taula d’equiparacions a l’estranger juntament amb el Learning agreement original
· S’ha d’equiparar obligatòriament:

1. Un mínim de 20 crèdits per estada d’un curs acadèmic complet

2. Un mínim de 10 crèdits per estades d’un semestre.

           Els alumnes que marxen un semestre només poden triar assignatures de la UAB

corresponents al semestre que passaran a l’estranger
· Només es podran equiparar assignatures durant el curs que s’ha realitzat l’intercanvi. Per tant, NO es guardarà la nota obtinguda per a un curs acadèmic posterior al de l’intercanvi.

· En el cas de demanar una beca de règim general del Ministeri de Ciència i Innovació (Micinn), és obligatori matricular un mínim de 60 crèdits.

S’equipararan:

· Assignatures que es cursin a la Facultat (troncals, obligatòries, optatives, de lliure elecció).

Aquests crèdits seran equiparables per taula si tenen el vistiplau del coordinador del programa d’intercanvis. Pel que fa als crèdits troncals i obligatoris, el porgrama d’estudis de l’assignatura cursada ha de ser prou semblant al programa de l’assignatura equivalent a la UAB.

· Assignatures que es cursin a altres facultats de la UAB (crèdits lliure elecció).

Aquests crèdits són equiparables si tenen el vist i plau del coordinador del programa d’intercanvis corresponent. Perquè sigui així, el programa d’estudis de l’assignatura cursada ha de ser prou semblant al programa de l’assignatura equivalent de la UAB.

· Assignatures del programa d’estudis de la universitat de destinació que no es cursin a cap facultat de la UAB (crèdits de lliure elecció):

El reconeixement dels crèdits de lliure elecció es sol.licita un cop cursats i superats a la universitat de destinació. Tanmateix, cal que aquests crèdits de lliure elecció es facin constar a la taula d’equiparacions i al Learning Agreement signats pel coordinador.

Les qualificacions de les assignatures que es volguin reconèixer com a crèdits de lliure elecció hauran de figurar al certificat de notes oficial, juntament amb la resta de qualificacions. En aquest certificat ha de constar:  nom de l’assignatura, hores totals d’estudi, nombre de crèdits ECTS (si estan implantats) i qualificacions obtingudes.

No es podran reconèixer per aquesta via cursos que no tinguin un reconeixement oficial a la universitat de destinació.

Si l’assignatura forma part d’un pla d’estudis oficial universitari i el còmput de crèdits és en ECTS, el reconeixement es farà a raó d’1crèdit ECTS = 1 crèdit UAB. Altrament (cursos d’idiomes, seminaris, assignatures en què els crèdits no siguin ECTS) és imprescindible portar un document de la universitat de destí en què consti el nombre d’hores de classe presencial. El reconeixement es farà d’acord a 1 crèdit per cada 10 hores de classe presencial.
No s’equipararan: 

· Assignatures que constin com a suspeses o no presentades a la Facultat.

· Cap assignatura de la qual no estigueu matriculats a la Facultat durant la vostra estada a l’estranger.

· Assignatures de lliure elecció cursades a l’estranger en institucions no reconegudes.

2.1.1 Canvis a la taula d’equiparacions (durant l’estada d’intercanvi)

· Una vegada feta la taula d’equiparació, és molt possible que s’hagin de realitzar canvis un cop arribat a la universitat d’acollida. El termini màxim per fer modificacions és de 6 setmanes des de l’arribada a la universitat de destinació. 

· Per fer-ho, és imprescindible que es comuniqui la proposta de canvi (acompanyada d’un programa o descripció de les assignatures) al coordinador i a la oficina d’intercanvis.
· El coordinador confirmarà la seva acceptació si s’escau, via correu electrònic.

· El coordinador informarà a l’Oficina d’Intercanvis de la seva acceptació de canvis a la taula d’equiparació.

· L’estudiant és l’únic responsable de tramitar a la Oficina d’Intercanvis la modificació de matrícula que pugui resultar dels canvis acordats a la taula d’equiparacions. 
· Les modificacions en la taula d’equiparacions i/o matrícula hauran de ser comunicades per l’alumne en qualsevol moment del procès a la oficina d’intercanvis, que comprovarà la viabilitat del canvis en matèria de gestió acadèmica. 
· Qualsevol canvi que no s’hagi confirmat amb el coordinador i que no consti a l’Oficina d’Intercanvis  no ser reconegut a l’expedient de l’alumne/a.
2.2 Procés de Matrícula

Qualsevol alumne/a que participi al programa Erasmus s’ha de matricular a la UAB abans de marxar. La matriculación formal és imprescincible sempre, atès que és el tràmit administratiu que atorga la condició legal de l’alumne de la UAB. 
Per tant, una vegada acordada la taula d’equiparacions, la matrícula és obligatòria i es farà amb el sistema de matrícula assistida i segons el calendari de matriculaciói. El fet de participar en el programa LLP/Erasmus no dóna dret a un procediment diferent.
Convé recordar que la normativa de programes d’intercanvi de la UAB estableix que els alumnes que marxin han d’estar en disposició de cursar a l’estranger un mínim de 20 crèdits que puguin ser reconeguts a la UAB. Per estades d’un semestre s’aplica la meitatd’aquest nombre de crèdits. 

S’ha de tenir en compte:

· És obligatori matricular-se de totes les assignatures que figurin a la taula d’equiparacions, excepte les que es cursin com a lliure elecció.

· No es poden cursar a l’estranger assignatures matriculades en cursos anteriors i no superades (no presentat o suspès).

· Les incompatibilitats d’assignatures. En el cas que en la taula d’equiparacions consti una assignatura que requereixi haver superat una altra i no ha estat així, no es realitzarà l’equiparació de l’assignatura malgrat s’aprovi l’equivalent a la universitat de destí.
En el cas que s’hagi de realitzar una modificació de matrícula no relacionada amb l’intercanvi, el termini serà el que s’ indica al calendari academicoadministratiu per al curs 2009/2010

2.2.1 Ampliació/Disminució de crèdits:
 Quan la modificació impliqui una ampliació del nombre de crèdits matriculats es procedirà a carregar la quantia corresponent al compte on s0ha domiciliat el pagament de la matrícula.

D’altra banda, cal tenir en compte que les modificacions que impliquin una disminució del nombre de crèdits matriculats no donen dret a la devolució de l’import ja pagat.

2.3 Crèdits de lliure elecció

· Es podrà reconèixer el total de 30 crèdits de lliure elecció obligatoris. Tots els crèdits de lliure elecció cursats dins d’un programa d’intercanvis tindran la consideració de crèdits interns.

Les assignatures de lliure elecció no s’han de matricular a la UAB. S’haurà de  sol·licitar el reconeixement de crèdits de lliure elecció de les que es cursin a la universitat de destí com a tals. El reconeixement no és automàtic. L’estudiant haurà d’omplir, al seu retorn de l’estada d’intercanvi, una sol·licitud de reconeixement de crèdits de lliure elecció i, un cop resolta, abonar l’import corresponent (25% del preu vigent d’un crèdit). Aquest reconeixement serà responsabilitat de l’alumne/a.

· El número de crèdits de lliure elecció realitzats a la universitat de destinació no es computen com a crèdits matriculats a efectes de la sol.licitud de la beca del MICINN (beca de règim general).

2.4 Qualificació d’assignatures

L’equiparació de les notes és d’ofici, es a dir, l’estudiant no ha de fer cap tràmit administratiu. Un cop l’oficina d’intercanvis té el certificat de les notes, el farà arribar al coordinador d’intercanvi per tal que la complimenti i la signi.  Les actes de qualificacions dels alumnes d’intercanvi no té data de tancament (es tanca quan es tenen totes les notes de l’estudiant).

Les assignatures que constin a la taula d’equiparacions seran les úniques que comptaran en el moment d’introduir les notes a les actes. Per tant, és molt important tenir en compte que només s’acceptaran les taules d’equiparacions modificades que hagin estat pactades i signades per coordinador d’intercanvis. 

Cal tenir present, que la qualificació obtinguda en la universitat de destinació serà la mateixa que consti en l’expedient de l’alumne/a a la UAB (per tant, un “suspès” a l’estranger serà també un “suspès” a la UAB).
2.5 Comunicacions durant l’estada
Qualsevol circumstància que pugui ser d’interés per l’estudiant, especialment durant la seva estada a l’estranger, serà comunicada per mitjà del seu compte de correu electrònic institucional de què disposa com a alumne/a de la UAB. 

Es recomana als alumnes que no consultin periòdicament el compte institucional de la UAB que el redirigeixin al seu compte d’ús habitual. Això es pot fer accedenint, des del propi correu institucional de la UAB al Menú Opcions, a l’apartat Correu. Cal marcar la pestanya Preferències i activar l’opció de Reenviament de Correu, indicant el compte al que s’han de reenviar els missatges.

2.6 FAQ’s i possibles incidències
· Puc ampliar o renúnciar parcialment a l’estada d’intercanvis? Sí, tot i que en principi s’han de respectar els periodes que signats als acords bilaterals, en casos excepcionals i justificats, l’alumne pot sol.licitar perllogament o renùncia parcial d’un semestre, sempre i quan es comuniqui amb prou antelació, per escrit iomplint els formularis corresponents. Seran els coordinadors (tant el de la UAB com els de la universitat d’acollida) que hauran de donar el vist i plau a aquesta modificació de l’estada.
Només podran sol.licitar perllongament, en tot cas, els alumnes que marxin el primer semestre.

Cal recordar que la renúncia parcial de l’estada comportaria el reintegrament proporcional de l’ajut rebut pel concepte Erasmus.
· Puc fer automatrícula si participo a un programa d’intercanvis? No, la nostra Facultat té establert que els alumnes d’intercanvi s’han de matricular a la Gestió Acadèmica a través de la matrícula assistida.
· El curs passat vaig estar d’Erasmus i encara no em puc matricular? La viabilitat de la matrícula depen del tancament de les actes del curs anterior. Mentre els certificats de notes de les universitats estrangeres no arribin no es poden introduír a l’expedient de l’alumne. Normalment, les universitats partners s’encarreguen d’enviar els certificats de notes a la Gestió Acadèmica de la Facultat, però és responsabilitat de l’alumne fer el seguiment d’aquest enviament.
· Puc cursar a l’intercanvi només crèdits de lliure elecció? Tal com consta a l’apartat de Matrícula, la matrícula es un requisit imprescindible. Les activitats de lliure elecció no es matriculen sino que es reconeixen a la tornada. Cal fer constar al menys una assignatura a la taula d’equiparacions i a la matricula. En casos excepcionals, el coordinador podrà valorar que es matriculi una assignatura d’altre pla d’estudis de la UAB, que a l’expedient els alumnes de la Facultat de Psicologia constarien com assignatures de lliure elecció.






